Arrangementet er en erstatning for den traditionelle Nibe Festival, der igen i år er aflyst på grund af corona-restriktioner. Med navne som Carpark North, TV-2 og Medina på plakaten, ser festivalleder Peter Møller Madsen nu frem til at gæster kan nyde musikken og måske en snært af festivalstemning til sommer i Nibe. Men det bliver ikke festival, som man kender det. Der er ingen overnattende gæster, og koncertpladsen bliver opdelt i to afgrænsede områder, hvor der hver må være 500 gæster. TV2 Nord sender direkte fra starten af festlighederne. Det sker på Facebook og på TV2 Nord Salto, hvor vi dagligt fra tidlig morgen og frem til midnat sender og opdaterer nordjyske nyheder samt giver seerne reportager og optagelser fra blandt andet nordjyske kulturbegivenheder og koncerter. TV2 Nord Salto kan også ses her på hjemmesiden. TV2 Nords vært Pia Beltoft opdaterer torsdag eftermiddag med nordjyske nyheder, mens vært Katja Schlaikier sender direkte fra Nibe.

Opsummering:
TV2 Nord sender direkte på TV2 Nord Salto torsdag klokken 14.25 fra Nibe, når startskuddet til Lyden Af Nibe lyder.